**ANUNȚ DE CONCURS**

 Consiliul Naţional pentru Combaterea Discriminării cu sediul în Bucureşti, Piaţa Valter Mărăcineanu, nr. 1-3, sector 1, organizează conform H.G. nr. 286/2011 completat cu H.G. nr. 1027/2014, **concurs pentru ocuparea pe perioadă nedeterminată, cu jumătate de normă**, a unui post contractual vacant de **referent treapta IA**, în cadrul Serviciului Administrativ – Direcția Economică, Resurse Umane, Salarizare și Administrativ.

**Condițiile specifice pentru ocuparea postului sunt**:

* studii medii liceale, finalizate cu diplomă de bacalaureat;
* vechime în muncă: minim 7 ani;
* permis de conducere categoria B;
* cunoștințe depanare/întreținere echipamente IT.

 Concursul se va susține la sediul instituției și va consta într-o probă practică de verificare a cunoștințelor și a aptitudinilor în domeniul legislației din bibliografie, în data de **28 aprilie 2022 ora 10:00** şi un interviu în data de **03 mai 2022**.

Dosarele de înscriere la concurs se vor depune la sediul instituţiei, în perioada 05 aprilie – 18 aprilie 2022.

 În vederea participării la concurs, candidații trebuie să îndeplinească cumulativ următoarele condiții:

 1. Condițiile prevăzute la art. 3 din H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare.

 2. Condițiile de studii corespunzătoare postului scos la concurs.

 **Bibliografia pentru ocuparea postului de referent treapta IA în cadrul Serviciului Administrativ – Direcția Economică, Resurse Umane, Salarizare și Administrativ:**

1. O.G nr. 137/2000 - privind prevenirea și sancționarea tuturor formelor de discriminare, republicată, cu modificările și completările ulterioare;
2. Legea nr. 53/2003 - Codul Muncii, republicată, cu modificările şi completările ulterioare;
3. O.U.G nr.195/2002 privind circulaţia pe drumurile publice, republicată, cu modificările şi completările ulterioare;
4. H.G. nr. 1391/2006 pentru aprobarea Regulamentului de aplicare a O.U.G. nr. 195/2002 privind circulaţia pe drumurile publice, cu modificările şi completările ulterioare;
5. Legea nr. 319/2006 a securităţii şi sănătăţii în muncă, cu modificările şi completările ulterioare;
6. Legea nr. 307/2006 privind apărarea împotriva incendiilor, republicată, cu modificările şi completările ulterioare;
7. Adrian Munteanu, Valerica Greavu – Șerban – Rețele Windows. Servere și clienți. Exemple practice, Editura Polirom, Tehnologia Client/server pentru toți, autor: Doug Lowe;
8. Microsoft Office – manual de utilizare (2007, 2010, 2013, 2016);
9. Windows – manual de utilizare (7, 8, 10);
10. 10. Rețele de calculatoare – depanare și modernizare – Terry Ogletree.

Date de contact: Mirela Petrache, consilier superior - Biroul Resurse Umane și Salarizare - Direcția Economică, Resurse Umane, Salarizare și Administrativ, telefon fix 021/312.65.78 int. 503, e-mail: mirela.petrache@cncd.ro.

**PREŞEDINTE,**

**Csaba Ferenc ASZTALOS**